CELEX: C2004/300/34
Language: sk
Date: 2004-12-04 00:00:00
Title: Rozsudok Súdneho dvora (piata komora) z 19. októbra 2004 vo veci C-31/03 (návrh na začatie konania o prejudiciálnej otázke podaný Bundesgerichtshof): Pharmacia Italia SpA. (Nariadenie (EHS) č.1768/92 — Liečivá — Dodatkové ochranné osvedčenie — Prechodná právna úprava — Po sebe nasledujúce povolenia ohľadne veterinárnych a humánnych liečiv)

4.12.2004   
            
            
               SK
            
            
               Úradný vestník Európskej únie
            
            
               C 300/17
            
         
      ROZSUDOK SÚDNEHO DVORA
   
   (piata komora)
   z 19. októbra 2004
   vo veci C-31/03 (návrh na začatie konania o prejudiciálnej otázke podaný Bundesgerichtshof): Pharmacia Italia SpA. (1)
   
   (Nariadenie (EHS) č.1768/92 - Liečivá - Dodatkové ochranné osvedčenie - Prechodná právna úprava - Po sebe nasledujúce povolenia ohľadne veterinárnych a humánnych liečiv)
   (2004/C 300/34)
   Jazyk konania: nemčina
   Vo veci C-31/03, predmetom ktorej je návrh na začatie prejudiciálneho konania doručený 27. januára 2003 Súdnemu dvoru podľa článku 234 ES, rozhodnutím Bundesgerichtshof (Nemecko) zo 17. decembra 2002, vo vzťahu ku konaniu začatom na návrh Pharmacia Italia SpA, pôvodne Pharmacia & Upjohn SpA, Súdny dvor (piata komora), v zložení: predsedkyňa komory R. Silva de Lapuerta, sudcovia C. Gulmann (spravodajca) a S. von Bahr, generálny advokát: F. G. Jacobs, tajomník: R. Grass, vyhlásil dňa 19. októbra 2004 rozsudok, ktorého výrok znie:
   Udeleniu dodatkového ochranného osvedčenia v členskom štáte Spoločenstva ohľadne humánneho liečiva, ktorého používanie bolo v tomto členskom štáte povolené, bráni skutočnosť, že pred rozhodujúcim dňom v zmysle článku 19 odsek 1 nariadenia Rady (EHS) č. 1768/92 z 18. júna 1992 o vytvorení dodatkového ochranného osvedčenia na liečivá bolo už v inom členskom štáte Spoločenstva udelené povolenie na uvedenie toho istého výrobku ako veterinárneho liečiva na trh.
   
      (1)  Ú. v. EÚ C 101 z 26.4.2003